als_Latn dik_Latn sag_Latn
Tregu i Lezhës është mbyllur përkohësisht deri sa tregtarët të pranojnë të paguajnë të gjitha detyrimet tatimore dhe ato të sigurimeve shoqërore ndaj shtetit. Një ditë pas aksionit të tatimorëve në këtë treg, tregtarët protestuan sot paradite në rrugën kryesore të qytetit, duke bllokuar për disa çaste edhe qarkullimin e mjeteve në këtë segment
Bizneset që kryenin aktivitetin e tyre tregtar në këtë treg nuk pranonin të paguanin prej kohësh paketën e plotë të detyrimeve ndaj shtetit, ndërkohë që një përfaqësi e tyre është takuar me nënkryetarin e bashkisë, Pashko Smaçi. Drejtuesi i bashkisë dhe i administratori i tregut u kanë shpjeguar atyre domosdoshmërinë e pagimit të detyrimeve ndaj shtetit, por përfaqësuesit e 300 bizneseve në këtë treg kanë deklaruar se nuk do të pranojnë të paguajnë taksa të tjera. Sipas tyre, protesta do të vazhdojë dhe do të përshkallëzohet më tej.
als_Latn als_Latn